Håndværkerfradraget er afskaffet fra og med 1. April 2022.
Du kan imidlertid søge om tilskud til energiforbedringer som fx. efterisolering fra Bygningspuljen som åbner igen i efteråret 2022. Læs mere om Bygningspuljen på sparenergi.dk
Mange ældre boliger er stadig alt for dårligt isoleret og ikke mindst loftet. Især hvis du har loft til kip (indvendige skrålofter) er det en rigtig god idé at få foretaget en efterisolering i forbindelse med at du skal have nyt tag.
Dette gøres typisk ved at vi hæver spærhøjden for at gøre plads til den ekstra isolering. Alt arbejdet foregår altså udefra så du og din familie kan forsætte jeres dagligdag relativt uforstyrret.
Typisk vil arbejdslønnen udgøre lidt under halvdelen af den samlede pris på efterisolering.
Håndværkerfradraget boligjobordningen for 2021
Politikerne har i den nye finanslov for 2021 netop besluttet at indføre en række stimulitiltag, herunder en forbedring af boligjob-ordningen håndværkerfradraget, hvor fradragsloftet for både service- og håndværksydelser hæves til 25.000 kr. hver, og skatteværdien af fradraget for serviceydelser øges til ca. 35 pct.
Der afsættes i alt 340 mio. kr. i 2021 til at finansiere lempelsen.
Håndværkerorganisationer opfordrer til, at dette følges op af en permanent forbedring, herunder en simplificering, således at der igen bliver tale om én samlet ordning for både service og håndværk, og således der igen gives fradrag for håndværksydelser bredt, i stedet for kun et begrænset antal ydelser.
Endelig opfordres til, at uudnyttede fradrag kunne samles over flere år, således at større renoveringsprojekter, som fx. det at skulle have lagt et nyt tag, kan gennemføres under ordningen.